D tamsirt n yiluɣma n uheggi i tira. D irmad ara d-iheggi uselmad ɣef tucḍwin ixeddmen yinelmaden. Deg umuken wis ukuz, aselmad ad yextir asenfali s tira yellan d alemmas, yesɛan ugulen seg (07) ɣer (08) n tucḍiwin yemxallafen neɣ ad yexdem sɣur-s aḍris s yigulen ilmend n tucḍwin i d yettuɣalen yal tikkelt ɣer yinelmaden, ama deg umawal, tajerrumt, tira, azenziɣ n wullis. Syin akin ad t-id- yaru ɣef tfelwit akken yella s tucḍiwin, mi ara yekfu tira, ad yessuter seg yinelmaden-is ad d-kksen tafelwit-nni n uktazal. Iswi-ines ad yesseɣti tucḍiwin yellan (netta d yinelmaden-is).